26/11/2020 | Administración LocalMunicipal
Carballo
Bases e convocatoria para a provisión dun funcionario/a de carreira nunha praza de arquitecto técnico/a; enxeñeiro técnico/a, escala administración especial, subescala técnica, clase técnicos medios, incluída na OEP Concello de Carballo 2020

A Xunta de Goberno Local, en sesión Ordinaria celebrada en data luns 9 de novembro de 2020, aprobou as Bases específicas e convocatoria para a provisión dun/ha funcionario/a de carreira nunha praza de Arquitecto/a Técnico/a – Enxeñeiro/a Técnico/a, pertencente á Escala de Administración Especial, Subescala Técnica, Clase Técnicos Medios, incluída na oferta de Emprego Público do Concello de Carballo para 2020. Convócase o procedemento de selección da praza mencionada mediante a publicación das Bases específicas no Boletín Oficial da Provincia de A Coruña (art.6.1 RD 896/1991, de 7 de xuño), no Diario Oficial de Galicia (art.58.4 Lei 2/2015, de 29 de abril, de Emprego Público de Galicia) e o anuncio da convocatoria no Boletín Oficial do Estado (nos termos establecidos no art.6.2 do RD 896/1991, de 7 de xuño). O prazo de presentación de instancias será de 20 días naturais, contados a partir do seguinte ao da publicación do anuncio da convocatoria no Boletín Oficial do Estado. O texto das Bases é o transcrito como Anexo a continuación. A presente convocatoria específica constitúe un desenvolvemento da oferta de emprego público do Concello de Carballo para 2020 (BOP núm.127 do 11/08/2020), e réxese, naquilo que non teña sido modificado por normativa posterior, polas Bases xerais segunda a décimo sexta para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 e aprobadas pola Xunta de Goberno Local do 07/12/2010 e 20/12/2010 (BOP núm.3 de 05/01/2011, páxinas 131 e seguintes) e polas seguintes bases específicas, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP), a Lei 7/1985, de 2 de abril, o Real Decreto Lexislativo 781/1986, de 18 de abril, a Lei 2/2015, de 29 de abril, do emprego público de Galicia, e demais disposicións de pertinente aplicación.1.1.- Número de prazas que se convocan. Unha (1), que corresponde á Oferta de emprego público deste Concello para 2020.1.2- Clasificación da praza. Escala de Administración Especial, Subescala Técnica. Clase: Técnicos Medios, Denominación: arquitecto/a técnico/a, enxeñeiro/a técnico/a de obras públicas, ou equivalente ou superior, Grupo: A2, Nivel de complemento de destino: 22, incluída na Oferta de emprego público deste Concello para 2020.1.3.- Procedemento de selección. Concurso oposición libre.1.4.- Dotación económica. A praza obxecto desta convocatoria está dotada coas retribucións correspondentes ao subgrupo A2, nivel 22, e demais retribucións complementarias segundo acordos adoptados pola Corporación ao respecto, e concretados na relación orzamentaria. SEGUNDA.- REQUISITOS DOS ASPIRANTES. Ademais dos previstos na base terceira das Bases Xerais que rexen esta convocatoria (BOP núm.3 de 05/01/2011), de conformidade co disposto no artigo 56 da Lei do Estatuto Básico do Empregado Público, os/as aspirantes deberán reunir os seguintes requisitos, que terán que posuírse con referencia ao último día do prazo de presentación de instancias: 1. Ter a nacionalidade española ou ser nacional dun Estado membro da Unión Europea ou doutros Estados aos que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. Así mesmo, poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores da dita idade dependentes.2. Estar en posesión do título universitario de arquitecto técnico, enxeñeiro técnico de obras públicas ou equivalente ou superior, ou en condicións de obtelo na data en que termine o prazo de presentación de solicitudes. En todo caso, a equivalencia deberá ser achegada polos aspirantes mediante certificación expedida para o efecto pola Administración competente en cada caso. Os aspirantes con titulacións obtidas no estranxeiro deberán acreditar que están en posesión da correspondente convalidación ou da credencial que acredite, no seu caso, a homologación. *.- Idioma: Os aspirantes que non sexan de nacionalidade española deberán posuír un coñecemento do castelán adecuado para o desenvolvemento das súas funcións. Os dereitos de exame fíxanse en vintecatro euros (24,00 €), segundo o establecido na Ordenanza fiscal nº. 26 do Concello de Carballo reguladora da taxa por prestación de servizos administrativos en procesos selectivos de persoal e ingresaranse nas entidades bancarias que prestan o servizo de colaboradoras na recadación de tributos. Este importe deberá facerse efectivo mediante ingreso nalgunha das seguintes contas municipais (cos datos do/a aspirante e praza á que opta), número de conta de ABANCA ES96 2080 0019 5031 1000 0019 ou número de conta de CAIXABANK ES57 2100 2322 4002 0001 3249. A falta de pago das taxas de participación, dentro do prazo de presentación de instancias, determinará a exclusión do/a aspirante sen posibilidade de emenda. En ningún caso a presentación e pago da taxa por dereitos de exame suporá a substitución do trámite de presentación da instancia.4.1.- As solicitudes instando tomar parte neste proceso selectivo, presentaranse no Rexistro Xeral deste Concello ou ben mediante o procedemento que regula o artigo 16 da Lei 39/2015, do 1 de outubro, do Procedemento Administrativo Común, durante vinte días naturais, contados a partir do día seguinte ao da publicación da convocatoria no Boletín Oficial do Estado. Se, conforme ao devandito precepto, se presentasen a través das Oficinas de Correos, deberá aparecer o selo de certificado no sobre exterior e na propia solicitude. · Fotocopia do Documento Nacional de Identidade, pasaporte ou documento que o substitúa noutros estados membros da Unión Europea. · Fotocopia (con anverso e reverso) da titulación esixida na base segunda, punto 2 desta convocatoria. · Carta de pagamento acreditativa de que se aboou o importe dos dereitos de exame ou xustificante acreditativo do pagamento. · Unha relación enumerada dos méritos que aleguen pola orde que se establece nesta convocatoria específica, unindo á dita relación os documentos xustificativos destes, pois non se tomarán en consideración nin serán valorados aqueles que non queden debidamente acreditados, en todos os seus extremos, no momento do remate do prazo de presentación da instancia.4.3.- Nas instancias para tomar parte no proceso selectivo os aspirantes farán constar que reúnen todos e cada un dos requisitos esixidos na Base 2ª, e a súa presentación supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección, incluída a listaxe de reserva. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo.5.1.- Rematado o prazo de presentación de instancias, o Alcalde-Presidente adoptará resolución, no prazo máximo dun mes, declarando aprobada a listaxe provisional de admitidos/as, así como a de excluídos/as. Dita resolución publicarase no Boletín Oficial da Provincia e exporase no taboleiro de edictos do Concello e na súa páxina web, xunto á relación de excluídos/as e causas que motivaron a súa exclusión. A publicación desta resolución no Boletín Oficial da Provincia será determinante dos prazos para os efectos de posibles impugnacións ou recursos.5.2.- Os/as aspirantes excluídos/as dispoñerán dun prazo de dez días hábiles, contados a partir do seguinte á devandita publicación, para emendar os defectos que motivasen a súa exclusión, nos termos do artigo 69 da Lei 39/2015. Os/as aspirantes que dentro do prazo sinalado non emenden os devanditos defectos quedarán definitivamente excluídos/as da convocatoria, publicándose a listaxe definitiva de admitidos/as e excluídos/as no mesmo lugar que a provisional.5.3.- De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación.6.1. O tribunal cualificador será designado por Decreto da Alcaldía e a designación farase de conformidade co artigo 55.2 c) e d) e art.60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e na súa composición tenderase a paridade entre homes e mulleres: · Presidente: Funcionario/a de carreira coa titulación igual ou superior ao posto convocado. · Secretario/a: Funcionarios/as de carreira que actuará con voz e sen voto. · Vogais: Catro funcionarios/as de carreira coa titulación igual ou superior ao posto convocado.6.2.- A designación dos membros do Tribunal, titulares e suplentes, farase na resolución da Alcaldía pola que se aprobe a listaxe definitiva de admitidos/as, que fixará tamén a data e a hora na que deberá constituírse o Tribunal e dar comezo as probas selectivas. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente/a e do secretario/a.6.3.- Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da Lei 40/2015, de 1 de outubro. Os/as aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei.6.4.- O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que se limitarán ao exercicio das súas especialidades técnicas en base as cales colaborarán co órgano de selección.7.1.- O procedemento de selección será o de concurso-oposición, constando de dúas fases diferenciadas, unha primeira, de concurso, coa valoración dos méritos achegados e xustificados polos/as aspirantes, e unha segunda, de oposición, co desenvolvemento de catro exercicios obrigatorios e eliminatorios.7.2.- FASE DE CONCURSO: A fase de Concurso será previa á da oposición e non terá carácter eliminatorio nin poderá terse en conta para superar as probas da fase de oposición. O concurso consistirá na comprobación, avaliación e cualificación dos méritos alegados e xustificados polos/as aspirantes que superaron a fase de oposición. Só se terán en conta os méritos que se acrediten documentalmente dentro do prazo de presentación de instancias, así como os méritos alegados dentro deste prazo que fosen xustificados con posterioridade, sempre que esta xustificación posterior se presente no Rexistro deste Concello con anterioridade á aprobación da listaxe definitiva de aspirantes admitidos/as ou excluídos/as. Os méritos valoraranse con referencia á data na que remate o prazo de presentación de instancias e acreditaranse documentalmente xunto coa solicitude de participación coa presentación das fotocopias correspondentes, de acordo có BAREMO que se inserta máis abaixo. Ningún mérito poderá ser puntuado en máis dun apartado. A puntuación máxima da fase de concurso será de trinta (30) puntos. A cualificación total do concurso de méritos virá determinada pola puntuación resultante de sumar as puntuacións obtidas en cada unha das fases. A puntuación obtida nesta fase publicarase no taboleiro de anuncios do Concello e, en ningún caso se poderá aplicar coa finalidade de superar os exercicios da fase de oposición. En caso de empate na puntuación total ao final do proceso selectivo, unha vez superada a fase de oposición, se as regras de desempate correspondentes á dita fase non desfixeran o empate, este resolverase en favor do/a aspirante que obtivese maior puntuación no apartado de experiencia profesional. O concurso non terá carácter eliminatorio e valoraranse conforme ao seguinte BAREMO: 1) Experiencia na Administración Pública ou no sector privado, en traballos relacionados co obxecto da convocatoria, tales como dirección e supervisión de obras, ou a execución das mesmas, propios do grao de titulación requirido nas presentes bases. A tal efecto, os interesados deberán achegar informe de vida laboral expedido pola Tesourería Xeral da Seguridade Social, así como certificación da Administración correspondente/copia do contrato de traballo (cos seus anexos) e, no seu caso, certificado de empresa acreditativo dos labores desempeñados no marco do contrato. Por cada ano completo de traballo, acadarase 1 punto, ata un máximo de 15 puntos no presente apartado. Para valorar, sumarase toda a experiencia acumulada nos diversos contratos, de xeito que as fraccións restantes, que non cheguen ao ano, non se computarán.2) Formación: 1. Pola participación en actividades formativas e/ou de perfeccionamento, máster e pos grado, que teñan relación coa parte específica do temario, e que sexan de alomenos de 20 horas lectivas, outorgarase 1 punto por cada 100 horas de formación, acumulando a suma de horas de toda a formación que supere ese umbral mínimo, ata un máximo de 10 puntos.2. Cursos de ferramentas informáticas de deseño gráfico relacionado coa praza, do tipo cad, gis, etc., e que sexan de alomenos de 20 horas lectivas. Outorgarase 1 punto por cada 100 horas de formación, acumulando a suma de horas de toda a formación que supere ese umbral mínimo, ata un máximo de 5 puntos. Valoraranse tan só as actividades impartidas por entidades das Administracións Públicas, Instituto Nacional da Administración Pública, Consellerías competentes en materia de Administración Pública, EGAP, Organizacións sindicais no marco do Acordo de Formación continua, Organismos da Administración Local, Servizos públicos de Emprego e calquera Administración Pública non contemplada anteriormente, así como Universidades e Colexios Profesionais. Os cursos que veñan especificados por créditos, deberán especificar as horas que correspondan a cada crédito ou, no seu defecto, o Tribunal computará cada crédito como 10 horas lectivas. Non se valorarán os cursos que non acrediten número de horas ou créditos. A oposición constará de catro exercicios, todos eles obrigatorios e eliminatorios: Primeiro exercicio: De carácter eliminatorio, consistirá en contestar por escrito, nun prazo máximo de 90 minutos, un cuestionario de cen (100) preguntas tipo test, mais 10 preguntas de reserva, con respostas alternativas, relacionadas co contido das partes xeral e especial do temario que figura no anexo I destas bases. Valorarase o nivel de coñecementos de xeito que cada resposta correcta sumará 0,50 puntos, cada resposta incorrecta restará 0,15 puntos e non se contabilizarán as preguntas non contestadas. A puntuación máxima deste exercicio será de 20 puntos, e será preciso acadar a puntuación mínima de 10 puntos para superar o exercicio. Segundo exercicio: Consistirá en desenvolver por escrito, durante un período de tres horas, dous temas elixidos polo aspirante de entre tres temas extraídos ao chou entre os comprendidos no programa anexo (1 deles da parte xeral e 2 da parte específica). O Tribunal poderá acordar a lectura por parte dos aspirante dos exercicios, así como conversar cos mesmos sobre as materias obxecto dos mesmos, e pedirlle explicacións complementarias sobre o contido do tema desenrolado así como sobre as competencias precisas para o desempeño da praza. Neste exercicio valorarase o volume e comprensión dos coñecementos, a claridade de ideas e a capacidade expositiva, a adecuada aplicación da normativa vixente, así como a sistemática, o plantexamento e formulación de conclusións. O Tribunal non poderá valorar a exposición daqueles opositores que deixaran sen desenvolver en absoluto algún dos temas. A cualificación global deste exercicio será de 0 a 20 puntos. Cada tema cualificarase de 0 a 10 puntos, sendo preciso acadar un mínimo de 10 puntos en cada un dos temas para superalo, sendo eliminados aqueles aspirantes que non a obteñan. Posteriormente efectuarase a media entre ambos, que será a puntuación da proba. A cualificación deste exercicio efectuarase con tres decimais. Corresponderá ao tribunal determinar o nivel de coñecementos exixido para acadar a puntuación mínima. Terceiro exercicio: De carácter eliminatorio, consistirá en desenvolver por escrito, durante un tempo máximo de 2 horas, dous supostos prácticos, propostos polo Tribunal, sobre das materias relacionadas coa parte específica do temario desta convocatoria. A puntuación máxima deste exercicio será de 30 puntos, sendo preciso acadar un mínimo de 15 puntos para o superar. O tribunal poderá acordar a súa lectura pública, no curso da cal o tribunal poderá dialogar e formularlles preguntas aos/ás aspirantes relacionadas coas materias obxecto do exercicio, e versará s sobre das materias relacionadas coa parte específica do temario desta convocatoria. O suposto determinarase polo tribunal inmediatamente antes de comezar o exercicio. Valorarase a formación e o nivel de coñecementos, tendo en conta tamén a claridade e orde de ideas, a facilidade/ capacidade de exposición escrita e a capacidade de comprensión e de síntese, expositiva, así como a sistemática na exposición do suposto e o plantexamento e formulación de conclusións. Cuarto exercicio.- Avaliación do coñecemento da lingua galega, só para aqueles aspirantes que non puidesen acreditalo documentalmente Será de carácter obrigatorio e eliminatorio e cualificarase como apto/non apto. A proba de coñecemento da lingua galega consistirá na tradución escrita (sen apoio documental, dicionario, etc.) de castelán ao galego normativo, dun texto facilitado polo Tribunal. Este exercicio terá unha duración máxima de 30 minutos. Corresponderalle ao tribunal determinar o nivel de coñecementos elixido para acadar o resultado de apto. Sen embargo, as persoas aspirantes que acrediten o coñecemento da lingua galega, con carácter previo e de maneira normativamente establecida (mediante a presentación de fotocopia compulsada do certificado de iniciación na lingua galega ou CELGA 3 ou o equivalente debidamente homologado polo órgano competente en materia de política lingüística da Xunta de Galicia), quedarán exentas da súa realización e daráselles por superada esta proba coa cualificación de apto/a.8.1.- Cada un dos exercicios da oposición será cualificado consonte ao sinalado na base anterior, sendo necesario aprobar cada un deles para acceder ao seguinte. A cualificación de cada exercicio farase pública no Taboleiro de Anuncios do Concello e de forma complementaria na web municipal.8.2.- A puntuación e a orde de cualificación definitiva dos aspirantes virán determinadas pola suma das puntuacións obtidas nos exercicios da oposición, á que se engadirá a puntuación obtida na fase de concurso. En caso de empate prevalecerá a puntuación obtida no terceiro, segundo e primeiro exercicio da oposición, sucesivamente e por esta orde. De persistir o empate este resolverase en favor do/a aspirante que obtivese maior puntuación no apartado de experiencia profesional. Se persistira o empate resolverase por sorteo que se realizará en presenza dos interesados.9.1.- Finalizadas as probas, o Tribunal fará pública a relación de aprobados por orde de puntuación, unha vez agregadas as dúas fases do proceso, e elevará dita relación, xunto coa acta da última sesión e a proposta de nomeamento, que terá carácter vinculante, á Presidencia da Corporación para que efectúe o correspondente nomeamento.9.2.- O Tribunal non poderá en ningún caso aprobar nin declarar que superou o proceso selectivo un número de aspirantes superior ao de prazas convocadas, polo que se declarará aprobado/a ao aspirante que obtivera a maior puntuación.9.3.- Listaxe de reserva. Na acta da última sesión incluirase unha relación complementaria cos/coas aspirantes finalistas que, tendo superado tódolos exercicios da oposición, non fosen incluídos na proposta de nomeamento, co fin de poder ser nomeados en caso de renuncia do nomeado ou imposibilidade de nomeamento, así como aos efectos de crear unha listaxe de espera para cubrir necesidades futuras na cobertura interina de postos ligados a prazas da mesma natureza que a convocada. O sistema de funcionamento da lista regularase pola resolución aprobatoria da mesma.10.1.- O/a aspirante proposto/a polo tribunal presentará na Secretaría Xeral do Concello, no prazo de vinte días naturais (contado a partir da publicación do resultado da selección), os documentos que acrediten que compren todos e cada un dos requisitos esixidos na base 2ª desta convocatoria, no caso de que non foran xa presentados xunto coa solicitude para tomar parte neste proceso selectivo, así como a documentación orixinal dos méritos que fosen alegados e valorados no concurso para o seu cotexo e compulsa coas fotocopias presentadas xunto coa solicitude de participación no proceso selectivo.10.2.- Se dentro do prazo indicado, salvo casos de forza maior, o/a aspirante proposto/a non presentara a súa documentación ou non acreditara reunir os requisitos esixidos, non se poderá proceder ao seu nomeamento, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo.11.1.- Unha vez presentada a documentación á que se refire o apartado anterior, o órgano competente da corporación procederá ao nomeamento a favor do/a aspirante proposto/a polo tribunal cualificador, e será nula a toma de posesión de quen estea incurso/a en causas de incapacidade específica conforme á normativa vixente. A toma de posesión terá lugar dentro do prazo dun mes, a contar desde a data de notificación do acordo de nomeamento. Previamente á sinatura da toma de posesión, o/a aspirante seleccionado/a deberá subscribir a declaración á que se refire o artigo 13.1 do Real decreto 598/1985, do 30 de abril, sobre incompatibilidades.11.2.- Mentes non se formalice a toma de posesión e non se incorpore ao posto de traballo, o/a aspirante non terá dereito a percepción económica de ningunha clase. A persoa nomeada estará obrigada a prestar a súa xornada de traballo na medida e forma requiridas polo interese do servizo, de acordo coa lexislación aplicable.12.1.- A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno.12.2.- Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no taboleiro de anuncios do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido.12.3.- Os aspirantes poderán presentar reclamacións ante o Tribunal de selección cada vez que finaliza unha valoración ou proba e esta sexa publicada na páxina web. Esta circunstancia farase constar no anuncio de publicación correspondente. En todos os casos, para a presentación de reclamacións disponse dun prazo de cinco días contados a partir do día seguinte ao da publicación.12.4.- Protección datos de carácter persoal. De conformidade co disposto na “Ley Orgánica 3/2018, de 5 de diciembre, de Protección de Datos Personales y garantía de los derechos digitales”, infórmase de que os datos persoais serán incorporados a un ficheiro de titularidade do Concello de Carballo, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Carballo, Praza do Concello s/n, 15100, Carballo. Primeira.- Para todo o non previsto nestas bases, ou naquilo que as contradigan, será de aplicación supletoria o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda.- Agás a convocatoria, que se publicará segundo se establece na base 4ª, os sucesivos actos e comunicacións que se deriven da celebración deste proceso selectivo faranse públicos, conforme se sinala na base 11. Terceira.- Tódolos actos administrativos derivados desta convocatoria, así como da actuación do Tribunal, poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta.- Contra as presentes bases e a resolución que as aproba, que pon fin á vía administrativa, poderase interpoñer recurso contencioso- administrativo ante o Xulgado Contencioso Administrativo da Coruña, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso- administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente.» 1. A Constitución Española de 1978: Estrutura e principios xerais. Dereitos fundamentais e liberdades públicas. Garantías dos dereitos fundamentais e liberdades públicas. A suspensión dos dereitos.2. A organización territorial do Estado. As comunidades autónomas na Constitución española de 1978: Os Estatutos de Autonomía: significado e contido. O Estatuto de Autonomía de Galicia. Competencias da Comunidade Autónoma galega.3. O réxime local español. Principios constitucionais e regulación normativa. As entidades locais: clases de entidades locais.4. O municipio: concepto e elementos. Organización e competencias. Órganos necesarios: Alcalde, O Pleno e a Xunta de Goberno Local. A organización municipal complementaria. O réxime de funcionamento das Corporacións Locais. Réxime de sesións e acordos. Actas e certificacións de acordos.5. A potestade regulamentaria local: Ordenanzas e Regulamentos. Procedemento de elaboración e aprobación. Os bandos.6. O persoal ao servizo da Administración Local: clases e réxime xurídico. Ingreso na función pública. Organización da función pública local: Integración en Escalas, subescalas e Clases. Dereitos e deberes dos empregados públicos. Réxime de incompatibilidades. Situacións administrativas. Réxime retributivo. Responsabilidade das autoridades e persoal ao servizo das administracións públicas.7. As facendas locais. Recursos das facendas locais. Especial referencia aos recursos do municipio: Enumeración e definicións. O orzamento das entidades locais, contido e aprobación. Control e fiscalización do gasto público. As facendas das entidades locais. Os recursos das facendas locais. 8. O acto administrativo: Concepto, clases e elementos. A eficacia dos actos administrativos. Notificación e publicación dos actos administrativos. A notificación electrónica. Nulidade e anulabilidade.9. O procedemento administrativo común: concepto. Principios xerais. Normativa reguladora. Os interesados no procedemento administrativo. Dereitos dos cidadáns, en particular acceso aos rexistros e arquivos. Dimensión temporal do procedemento administrativo: días hábiles. Regras sobre o cómputo de prazos.10. O procedemento administrativo común: fases do procedemento. Formas de terminación do procedemento: a obriga de resolver. A falta de resolución expresa: o silencio administrativo.11. A revisión dos actos administrativos. Os recursos administrativos: principios xerais. Actos susceptibles de recurso. Clases de recursos. A xurisdición contencioso administrativa: o recurso contencioso administrativo.12. A potestade sancionadora. Principios do exercicio da potestade sancionadora. Procedemento.13. A protección de datos de carácter persoal no ámbito das administracións públicas. Confidencialidade e manexo de datos persoais. Os dereitos de rectificación e cancelación na Lei orgánica 3/2018 de 5 de decembro, de Protección de Datos persoais e garantía dos dereitos dixitais. BLOQUE 1- Ley 9/2017, de 8 de noviembre, de Contratos del Sector Público, por la que se transponen al ordenamiento jurídico español las Directivas del Parlamento Europeo y del Consejo 2014/23/UE y 2014/24/UE, de 26 de febrero de 2014. Real Decreto 1098/2001, de 12 de octubre, por el que se aprueba el Reglamento general de la Ley de Contratos de las Administraciones Públicas.14. Os Contratos do Sector Público. A Lei 9/2017, do 8 de novembro e demais normativa aplicable. Disposicións Xerais. Obxecto e ámbito de aplicación.15. Os contratos do sector público. Configuración xeral da contratación. Elementos estruturais dos contratos.16. Os contratos do sector público: O órgano de contratación.17. Os contratos do sector público: A capacidade e solvencia do empresario.18. Os contratos do sector público: obxecto, os códigos CPV, presuposto base de licitación, valor estimado, prezo do contrato e a súa revisión.19. Os contratos do sector público: actuacións relativas á contratación das AA. PP.20. O contrato de obras.21. O contrato de subministración.22. O contrato de servizos. BLOQUE 2- R. D. L.7/2015, do 30 de outubro, polo que se aproba o TRLS e Rehabilitación Urbana: 23. Situacións básicas de solo. Contido do dereito de propiedade do solo en situación rural ou vacante de edificación: deberes e cargas. Contido do dereito de propiedade do solo en situación de urbanizado: deberes e cargas.24. Valoracións. Ámbito do réxime de valoracións. Criterios xerais para a valoración de inmobles. Valoración no solo rural. Valoración no solo urbanizado. Valoración do solo no réxime e equidistribución de beneficios e cargas. Réxime da valoración. BLOQUE 3- R. D. 1492/2011, do 24 de outubro, polo que se aproba o Regulamento de valoracións da Lei do Solo.25. Conceptos e criterios xerais para a realización das valoracións.26. Valoración en situación de solo rural.27. Valoración en situación de solo urbanizado.28. Indemnizacións e gastos de urbanización. BLOQUE 4- Normativa urbanística aplicable na Comunidade Autónoma de Galicia: Lei 2/2016, do 10 de febreiro, do solo de Galicia (LSG). O Regulamento da Lei do solo de Galicia, aprobado por Decreto 143/2016, do 22 de setembro (RLSG). 29. Réxime do solo urbano.30. Réxime do solo de núcleo rural.31. Réxime do solo urbanizable.32. Réxime do solo rústico.33. O Plan Básico Autonómico.34. O Plan xeral de ordenación municipal (PXOM). 35. Planeamento de desenvolvemento dos PXOM. Plans Parciais. Plans Especiais.36. Outras figuras de planeamento. Delimitacións do SNR. Estudos de Detalle. Catálogos.37. Vixencia e modificación dos instrumentos de planeamento urbanístico.38. Execución e conservación das obras de urbanización. Proxectos de urbanización. Obras de urbanización. Conservación da urbanización.39. Ordes de execución. Obxecto. Contido. Procedemento.40. Títulos habilitantes de natureza urbanística. Licenzas urbanísticas. Comunicacións previas.41. Parcelacións. BLOQUE 5 - Instrumentos de ordenación do territorio.42. Plan de ordenación do litoral de Galicia. Áreas continuas. Áreas descontinuas. Asentamentos. Regulación de uso específica para cada área ou elemento.43. Plan director da Rede Natura 2000 de Galicia. ZEC no T. M. de Carballo. Zonificación. Usos permitidos, autorizables e prohibidos. Normas específicas para cada zona.44. Proxecto sectorial do Parque Empresarial de Carballo. Instrumento de ordenación urbanística. Disposicións Normativas. BLOQUE 6 -Lexislación Sectorial 45. Lexislación de Costas. Lei 22/1988, do 28 de xullo, de Costas. RD.876/2014, do 10 de outubro, polo que se aproba o Regulamento Xeral de Costas. O dominio público marítimo terrestre. Limitacións da propiedade sobre os terreos contiguos á ribeira do mar por razóns de protección do DPMT: servidume de protección, servidume de tránsito e servidume de acceso ao mar.46. Lexislación de Augas. Real Decreto Lexislativo 1/2001, do 20 de xullo, polo que se aproba o Texto Refundido da Lei de Augas. Regulamento do Dominio Público Hidráulico. Dominio Público Hidráulico. Bens que o integran. Protección do DPH. Fins. Réxime de usos.47. Lexislación de Estradas de Galicia. Lei 8/2013, do 28 de xuño, de Galicia (LEG). Lei 6/2015, do 7 de agosto, pola que se modifica a LEG. Regulamento xeral de Estradas de Galicia (RLEG). Dominio Público Viario. Concepto de estradas. Clasificación das estradas. Treitos urbanos. Travesías. Protección do Dominio Público Viario.48. Lexislación do Patrimonio Cultural de Galicia. Lei 5/2016, do 4 de maio, do patrimonio cultural de Galicia. Catálogos urbanísticos de protección do patrimonio cultural. Plans programas e proxectos con incidencia sobre o territorio. Autorizacións. Niveis de protección. Actuacións autorizables segundo os niveis de protección. Disposición transitoria cuarta. Planeamento municipal.49. Lexislación do Patrimonio Natural de Galicia. Lei 5/2019, do 2 de agosto, do patrimonio natural e da biodiversidade de Galicia. Categorías de espazos naturais protexidos, definicións. Composición da rede galega de espazos protexidos. Clasificación do instrumentos de planificación do recursos e dos espazos naturais que hai que protexer. Regulación dos usos e das actividades nos espazos naturais protexidos. BLOQUE 7 - Lexislación relacionada.50. Normativa vixente en materia de accesibilidade, de carácter estatal e autonómico.51. Código Técnico de Edificación: Obxecto. Ámbito de aplicación. Condicións xerais para o cumprimento do CTE. Esixencias Básicas. Condicións e contido do proxecto.52. Disposicións mínimas de seguridade e saúde nas obras de construción. Disposicións xerais. Disposicións específicas de seguridade e saúde durante as fases do proxecto e execución das obras. Avaliación e prevención de riscos en obras e actividades que non requiran proxecto.53. Xestión e tratamento de residuos no sector da construción. Reciclaxe de residuos. BLOQUE 8 -Plan xeral de ordenación municipal de Carballo, aprobado por Orde do 4 de febreiro de 2016 (PXOM-2016). Modificación puntual nº 3 PXOM-2016 aprobada por Orde do 26 de decembro de 2019(MP-3 PXOM-2016). 54. Réxime urbanístico de aplicación nas distintas clases de solo.55. Condicións particulares dos usos.56. Ordenanzas zonais en solo urbano.57. Ordenanzas zonais en solo de núcleo rural.58. Regulación dos solos de desenvolvemento. Condicións de desenvolvemento en solo urbano non consolidado (SUNC). Condicións de desenvolvemento no solo urbanizable. Regulación nas AAI nos núcleos rurais.59. Regulación do solo rústico. BLOQUE 9 -Outras ordenanzas do Concello de Carballo.60. Ordenanza municipal para a redacción de proxectos de urbanización, control das obras e recepción destas no Concello de Carballo.61. Ordenanza municipal reguladora do tráfico, a mobilidade e a seguridade viaria do concello de Carballo. Obxecto. Ámbito de aplicación. Mobilidade urbana. Rede Viaria. Calmado do tráfico, velodidade e impacto ambiental. Normas de circulación urbana. Obras e elementos auxiliares das obras na vía pública 62. Regulamento dos servizos públicos relacionados co Ciclo da Auga. Natureza. Obxecto. Ámbito de actuación e réxime xurídico. Normas xerais. Dereitos e obrigas da concesionaria na prestación dos servizos de abastecemento, saneamento e depuración. Situación de emerxencia. Instalacións.63. Estratexia de mellora e xestión do espazo público e da mobilidade no concello de Carballo (PMUS), aprobada polo pleno municipal o 29 de xullo de 2019. Obxectivos. Progamas de actuación, obxectivos e descrición.» Carballo 18 de novembro de 2020 O Alcalde Evencio Ferrero Rodriguez